**LABURPENA**

**Izenburua: HIRI MERKATARITZAREN LANKIDETZA, DINAMIZAZIO ETA LEHIAKORTASUNEKO ZONAKO ESTRATEGIAK SUSTATZERA BIDERATUTAKO HIRIGUNE PROIEKTUAREN 2021EKO LAGUNTZA-PROGRAMA, COVID-19ARI AURRE EGITEKO – HIRIGUNE 2021**

**Helburua:**

Agindu honen xedea da merkataritza-elkarteen jarduera bultzatzeko 2021eko laguntzak arautzea, COVID-19aren osasun-krisialdia arintzeko eta hiri-merkataritzaren lankidetza, dinamizazio eta lehiakortasuneko zonako estrategiak sustatzeko, modu horretan merkataritza-sektorea biziberri dadin.

**Aurrekontu-dotazioa: 1.770.0** euro.

**ARAUDIA**

**Araudi erregulatzailea:**

**AGINDUA, 2021eko uztailaren 27koa, Turismo, Merkataritza eta Kontsumoko sailburuarena, zeinaren bidez arautzen eta iragartzen baita Hiri Merkataritzaren Lankidetza, Dinamizazio eta Lehiakortasuneko zonako estrategiak sustatzera bideratutako Hirigune proiektuaren 2021eko laguntza-programa, COVID-19ari aurre egiteko..**

**ERAKUNDEAK**

**Deialdia egiten duen erakundea:**

Turismoa, Merkataritza eta Kontsumoa

**Deialdia egiten duen organoa:**

Turismo eta Merkataritza Sailburuordetza

**Organo ebazlea:**

Merkataritza Zuzendaritza

**Harremanetan jartzeko:**

**Presentziazkoa**

Turismo, Merkataritza eta Kontsumo Sailaren Arabako Lurralde Bulegoa

Samaniego, 2

01008 Vitoria-Gasteiz

Turismo, Merkataritza eta Kontsumo Sailaren Bizkaiko Lurralde Bulegoa

General Concha, 23

48010 Bilbao

Turismo, Merkataritza eta Kontsumo Sailaren Gipuzkoako Lurralde Bulegoa

Easo, 10

20006 Donostia-San Sebastián

Merkataritza Sustatzeko Bulegoak

Zuzenean zerbitzuaren bulegoak

**Telefonikoa:**

Turismo, Merkataritza eta Kontsumo Sailaren Arabako Lurralde Bulegoa

Tfno.: 945 01 70 54

Turismo, Merkataritza eta Kontsumo Sailaren Bizkaiko Lurralde Bulegoa

Tfno.: 94 403 14 26

Turismo, Merkataritza eta Kontsumo Sailaren Gipuzkoako Lurralde Bulegoa

Tfno.: 943 02 25 65

Merkataritza Sustatzeko Bulegoak

Zuzenean zerbitzuaren bulegoak

[ATMerkataritza@ejie.eus](mailto:ATMerkataritza@euskadi.eus)

**IZAPIDEAK**

**ONURADUNAK**

**Onuradunak**

Euskal Autonomia Erkidegoko Elkarteen Erregistro Orokorrean eta, 2020ko urtarrilaren 1ean, ekainaren 17ko 148/1997 Dekretuak araututako Euskal Autonomia Erkidegoko merkatarien Elkarteen Erroldan inskribatuta dauden merkatarien elkarteak eta zona-eremuko elkarte mistoak.

(Hiriko merkataritzako merkatarien elkarteak, elkarte mistoak, plataformak eta taldeak barne hartzen direla ulertuko da)

**Laguntza-mota**

Diruz lagundu daitezkeen jarduketak lerro hauetan kokatuko dira, lehentasunez:

1. Hurbileko merkataritza dinamizatzera bideratutako azterlanak.

Aholkularitza-enpresa espezializatuek beharrizan-azterketak eta programak egitea, merkataritza-jarduketako proposamen zehatzak, jarduteko plan estrategikoak eta establezimendu elkartuen salmenta-puntuko diagnostikoak formulatzeko, erosketa-esperientzia hobetze aldera. Azterlan horiek zehatz-mehatz definituko dituzte gauzatze-epeak, zuzeneko eragina izango dute hurbileko merkataritzaren dinamizazioan, eta merkataritza-zona edo merkataritza-sektore espezifikoetara zuzenduta egongo dira.

Lerro honen gehieneko zenbatekoak, diruz lagundu daitekeen guztizko zenbatekoari dagokionez, ezingo du haren % 20 gainditu, eta, nolanahi ere, diruz lagundu daitekeen zenbatekoa gehienez 20.000 euro izango da.

1. Hurbileko merkataritzari laguntzea.

Hurbileko merkataritzari laguntzea, merkataritza-sektorea edo zona batzuk sustatzeko ekintzak eginez, xede espezifiko hauetara bideratuta:

1. Erakunde onuradunek sustatuta, azokak, animazio-jarduerak eta antzeko ekitaldiak egitea, merkataritza-zona jakin bat sustatzeko, eremu jakin batean edo jarduera-sektore batean kontsumoa bultzatzeko edo udalerria erosketetarako helmuga gisa ezagutzera emateko.
2. Sustapen-kanpainak egitea, zuzeneko salmentak bultzatzeko eta kontsumitzaileak fidelizatu eta erakartzeko, saltoki txikien abantailak azpimarratuz.
3. Merkataritzaren arloa eta merkataritza-jarduerarekin lotutako zerbitzuak sustatzea, kontsumitzaileei sariak, opariak eta primak emanez; horretarako, lehiaketak, zozketak edo merkataritza-sustapeneko eta -ordezkaritzako antzeko beste metodo batzuk erabiliko dira, barnean hartuta saltoki-bonuaren berezko kanpainak eta antzeko beste toki-kanpaina batzuk. Kanpoan geratuko dira eskudiruzko sariak.
4. Zona jakin batera merkataritza-fluxuak erakartzea erraztuko duten merkataritzaren zerbitzu osagarriak antolatzea eta sustatzea.
5. Sektore guztiarentzat interesa duten lankidetza-zerbitzuak garatzea eta kontratatzea, eskalako ekonomiak sortzen dituzten proiektuak egiteko, negoziazio onuragarriak lortzeko eta abar.
6. Gizartearen eta ingurumenaren aldetik kontsumo jasangarria bultzatzen duten jarduketak, bai eta kontsumo arduratsua, kontzientea eta hurbilekoa bultzatzen dutenak ere, helburua izanik bertako produktuen aldeko apustua finkatzea.
7. Tokiko merkataritzari buruz sentsibilizatzeko jarduketak, eta ingurumeneko eta kontsumo arduratsuko jardunbide onen balioa azpimarratzen dutenak.
8. Auzoetan lokal hutsek sortzen dituzten arrakalak ezabatzera bideratutako jarduketak; hau da, lokal hutsak dinamizatzeko helburua dutenak.
9. Digitalizazioa eta teknologien erabilera.

Digitalizazioko eta teknologiak erabiltzeko tresnak ezartzea merkataritza-zonetan; adibide gisa aipatzen dira hauek:

1. Merkataritzarako aplikazio digitalak ezartzea: soluzio eta gailu digitalak instalatzea (erakusleiho birtualak, sentsoreak, eskanerrak, mikrofonoak); marketineko tresna digitalak aplikatzea (kudeaketako software aurreratua, ordainketa-sistemak eta abar).
2. Big data edo datuen prozesamendua; adibidez, sare sozialetako mezuak, telefono mugikorreko seinaleak, mezu elektronikoak, inkestetako datuak eta abar.
3. Informazioaren eta komunikazioaren teknologiak (IKT) erabiltzea, gehiago balia daitezen sare sozialak, webguneak eta merkataritzara bideratutako mapa komertzial geoposizionatuak.
4. Onlineko eta formatu txikiko erosketak jasotzeko guneak ezartzea, bai gune fisikoetan, bai etxerako bidalketetan.
5. Proba pilotu teknologikoak ezartzea eskala txikian, sektorearen eta kontsumitzaileen eskariei erantzuteko.
6. Onlineko merkataritza garatzea eskura dauden salmenta-plataformen bidez, eta haien mantentze-lanak egitea.
7. Mugikorrerako aplikazioak garatu eta mantentzea, eta txikizkako saltokien berri ematea aplikazio horien bidez.
8. Dinamizazio-plataformak ezarri eta mantentzea, zeinetan txertatuko baitira udalaren hiri-ekonomiaren ikuspegia eta, besteak beste, aisialdiarekin, ostalaritzarekin, turismoarekin eta kulturarekin dituen sinergiak.

f), g) eta h) letretan adierazitako mantentze-lanetarako ekintzen zenbatekoak ezingo du gainditu dirulaguntzaren guztizko zenbatekoaren % 25.

1. Konpetentzia digitalei buruzko prestakuntza.

Konpetentzia digitalak areagotzeko prestakuntza-ibilbideak, saltoki bakoitzaren digitalizazio-mailari egokituak, helburu dutenak udalak tokiko hiri-ekonomia dinamizatzeko egiten dituen jardueretan txikizkako saltokiak sartzea; eta txikizkako saltokietan beharrezkoak diren teknologiak txertatzeko ezinbestekoak diren konpetentzien gaineko prestakuntza, fakturazioaren eta tributazioaren arloetan indarrean dagoen araudia bete dezaten (adibidez, TicketBai sistemarena).

**Aurrekontu-dotazioa**

Emandako laguntzen zenbatekoa proiektuko diruz lagun daitekeen gastuaren % 100 izango da, jasotako eskaeren bolumen ekonomikoak ezarritako aurrekontu-zuzkidura gainditzen duenean eta hasierako zuzkidura handitzen ez denean izan ezik; kasu horretan, diruz lagun daitekeen ehunekoa % 80ra murriztu ahal izango da gutxienez, jasotako eskaeren kopuru handiagoari erantzuteko.

Udalerriko elkarteen multzorako dirulaguntzaren gehieneko muga eragiketa honen emaitza izango da: merkataritza-tartearen araberako dirulaguntza bider udalerriko merkataritza-dentsitatearen koefizientea

* 45 denda baino gutxiago dituzten udalerriak:            12.000,00 euro
* 46-150 denda dituzten udalerriak:                             27.000,00 euro
* 151-300 denda dituzten udalerriak:                           35.000,00 euro
* 301-750 denda dituzten udalerriak:                           55.000,00 euro
* 751-1.500 denda dituzten udalerriak:                        70.000,00 euro
* 1.501-3.000 denda dituzten udalerriak:                     95.000,00 euro
* 3.000 dendatik gora dituzten udalerriak:                  125.000,00 euro

**Erantsi beharreko agiriak**

1. Eskabide formularioa.

2. Ordezkaritza hirugarren pertsonen esku utzi nahi izanez gero, ordezkari jardun dezaten modu elektronikoan, eta horretarako erabiltzen ez bada Euskal Autonomia Erkidegoko Administrazio Publikoaren egoitza elektronikoan dagoen ahalordetzeen erregistro elektronikoa, «Borondatezko legezko ordezkaritza egilestea-inprimaki normaldua» delakoa erantsi beharko zaio:

–Pertsona fisikoen kasuan: Ordezkaritza ematen duen pertsonaren NANa edo agiri baliokidea, baldin eta ez badu nahi instrukzio-organoak aipatu informazioa lor dezala administrazioarteko elkarreragingarritasun-zerbitzuen bitartez.

–Pertsona juridikoen kasuan: ordezkaritza-ahala edota ordezkaritza hirugarren pertsona bati ematen dion erakundearen legezko ordezkari gisa legitimatzen duen bestelako edozer agiri, zuzenbidez balio duena.

3. Administrazioak laguntzak eman eta ordaindu ahal izateko, erakunde eskatzaileak alta eman edo bere banku-datuak aldatu beharko ditu Ekonomia eta Ogasun Saileko Kontrol Ekonomikoko Bulegoko Hirugarrenen Erregistroan. Horretarako, dagokionaren arabera, aurrez aurre edo telematikoki egin ahal izango dute, https://www.euskadi.eus/eusko-jaurlaritza/-/hirugarrenaren-datuen-aldaketa webgunean jasotako jarraibideen arabera.

Hirugarrenen alta Hirugarrenen Erregistro Telematikoaren bidez egiten ez bada, inprimakiarekin batera nortasun fiskaleko txartela ere aurkeztu beharko da.

4.Eskaerarekin batera ondorengo agiri hauek aurkeztu beharko dira:

1. Eskatzailearen identitatea egiaztatzen duen dokumentazioa; horretarako, eratze-eskritura, estatutuak eta erregistroko inskripzioa aurkeztu beharko ditu.
2. Entitate eskatzailearen identifikazio fiskaleko txartela, baldin eta nahi ez bada instrukzio-organoak aipatu informazioa lortzea administrazioarteko elkarreragingarritasun-zerbitzuen bitartez.
3. Laguntza zer jarduketarako eskatzen den, bada horietako bakoitzerako azalpen-memoria bat, merkataritza-ikuspegitik egina, gutxienez informazio hau jasoko duena:

1)Garatu beharreko jarduera bakoitzaren gauzatze-proiektua, zera adieraziz:

1.a) Lortu nahi diren helburuak.

1.b) Gauzatu beharreko ekintzak.

1.c) Egindakoaren eraginkortasuna neurtzeko adierazleak.

2) Sarreren eta gastuen aurrekontu xehatuak.

3) Gauzatze-egutegia.

4) MSPB azterlanean edo hori ordezkatzen edo osatzen duen beste azterlan batean sartzen dela.

Udalerriak PERCO azterlanik ez badu, udalerriko merkataritza-garapenean jarduketak egitea egokia dela egiaztatzea.

5) Jardueran parte hartzeko aukera jakinarazteko erabiliko den sistema, hala behar den kasuetan.

1. Dagokion Merkataritza, Industria eta Nabigazioko Ganbera Ofizialeko ziurtagiria, Merkatari Elkarteen Erroldan agertzen diren erakunde eskatzailearen datuen ingurukoa.
2. Hiri-merkataritzako elkarte, plataforma, talde edo elkarteko idazkariaren ziurtagiria, 2021eko maiatzaren 31n eguneratutako bazkideen zerrenda eta bazkide bakoitzak azken ekitaldian bildutako kuotak jasotzen dituena. Enpresen zerrenda sexuaren arabera bananduta islatu beharko da; alegia, merkataritza-enpresetako titular diren emakumezkoak adieraziko dira, alde batetik, eta titular gizonezkoak, bestetik.
3. Lankidetza publiko-pribaturako esparru-akordioa, 4. artikuluan aipatzen dena, bai eta gerora egin daitekeen edozein aldaketa ere, edo, halakorik ezean, izenpetzea ezinezkoa izan dela egiaztatzea.
4. Udalerriko elkarteek sinatutako akordioa, 4. artikuluan adierazitakoaren arabera.
5. Erakunde onuraduna Balio Erantsiaren gaineko Zerga (BEZ) ordaintzetik salbuetsita badago edo ez badago, BEZaren salbuespen-ziurtagiriaren bidez edo hainbanaketa-araua aplikatu izanaren justifikazioaren bidez egiaztatu beharko du. Ziurtagiri hori izan ezean, zerga-egoeraren ziurtagiria aurkeztu ahal izango du. Ziurtagiri horretan, elkarteak BEZik gabeko eragiketak bakarrik egiten dituela, jarduera ekonomikorik egiten ez duela edo, eginez gero, BEZaren urteko laburpena ematen duela adieraziko da.
6. Euskal Autonomia Erkidegoko Elkarteen Erregistro Orokorrean inskribatuta egotearen ziurtagiria.
7. Diru-laguntzei buruzko Lege Orokorraren Erregelamenduaren 22.2 artikuluan identifikatutako administrazio-ziurtagiri positiboak, baldin eta eskatzaileak organo kudeatzaileak zuzenean eskuratzearen aurka egiten badu.Behar bezala betetako eskabide-orria.

**Eskabide telematikoaren URL**

[www.euskadi.eus/zerbitzuak/1015608](http://www.euskadi.eus/zerbitzuak/1015608)

**Deskargatzekoa den inprimakiaren URL**

<http://www.euskadi.eus/nirekudeaketak>

**DEIALDIAREN EGOERA**

Hasiera-data: 2021/08/07

Amanera-data: 2021/09/21

**Isilbidearen ondorioak**

Ezetsia

**Ebazpenaren aurkako errekurtsoak:**

* **Errekurtso-mota:** [Gorako errekurtsoa](http://www.euskadi.net/r33-2288/es/contenidos/formulario/form_alzada/es_doc1/adjuntos/Alzada_es.pdf)
* Organo ebazlea: Merkataritza eta Turismo Sailburuordetza
* Errekurtsoa aurkezteko epea: hilabete bat.
* Ebazpena emateko epea: 6 hilabete.
* Ebazpen adierazirik eza: Ezetsia.